2020. gada . janvārī Noteikumi Nr.

Rīgā (prot. Nr.   .§)

**Grozījumi Ministru kabineta 2016. gada 21. jūnija noteikumos Nr. 392** **"Meža inventarizācijas veicēju sertifikācijas un sertificēto personu darbības uzraudzības kārtība"**

Izdoti saskaņā ar [Meža likuma](http://likumi.lv/ta/id/2825-meza-likums)

[34. panta](http://likumi.lv/ta/id/2825-meza-likums#p34) otro daļu un

[Brīvas pakalpojumu sniegšanas likuma](http://likumi.lv/ta/id/208269-brivas-pakalpojumu-sniegsanas-likums)

[14. panta](http://likumi.lv/ta/id/208269-brivas-pakalpojumu-sniegsanas-likums#p14) otro daļu

Izdarīt Ministru kabineta 2016. gada 21. jūnija noteikumos Nr. 392 "Mežainventarizācijas veicēju sertifikācijas un sertificēto personu darbības uzraudzības kārtība" (Latvijas Vēstnesis, 2016, 122. nr.) šādus grozījumus:

1. Izteikt 5. punktu šādā redakcijā:

“Fiziska persona var pretendēt uz sertifikātu, ja tā ir ieguvusi vismaz pirmā līmeņa profesionālo augstāko izglītību mežsaimniecībā vai akadēmisko bakalaura grādu mežsaimniecībā. Personai, kas laikposmā no 1996. līdz 1999. gadam ir pabeigusi Latvijas Lauksaimniecības universitātes Meža fakultāti, apgūstot mežizstrādes specialitāti, papildus sekmīgi jāapgūst licencēta profesionālās pilnveides izglītības programma vismaz 240 stundu apjomā vai studiju kursi akreditētā augstākās izglītības programmā, kas ietver zināšanas mērniecībā, dendroloģijā, meža botānikā, meža taksācijā, mežierīcībā, mežkopībā, meža atjaunošanā, meža augsnes zinātnē, meža ekoloģijā un dabas aizsardzībā. Studiju kursu apguvi apliecina augstskolas izsniegta akadēmiskā izziņa.”

2. Izteikt 54. punktu šādā redakcijā:

“Šo noteikumu [5. punktā](https://likumi.lv/ta/id/283102#p5) minētā prasība stājas spēkā 2021. gada 1. jūlijā. Līdz 2021. gada 30. jūnijam fiziska persona var pretendēt uz sertifikāta iegūšanu, ja tai ir vismaz pirmā līmeņa profesionālā augstākā izglītība mežsaimniecībā vai akadēmiskais bakalaura grāds mežsaimniecībā vai ja tai ir augstākā, vidējā profesionālā vai vidējā izglītība un tā ir sekmīgi apguvusi licencētu profesionālās pilnveides izglītības programmu vismaz 240 stundu apjomā vai studiju kursus akreditētā augstākās izglītības programmā, kas ietver zināšanas mērniecībā, dendroloģijā, meža botānikā, meža taksācijā, mežierīcībā, mežkopībā, meža atjaunošanā, meža augsnes zinātnē, meža ekoloģijā un dabas aizsardzībā. Studiju kursu apguvi apliecina augstskolas izsniegta akadēmiskā izziņa. Prasība sekmīgi apgūt licencētu profesionālās pilnveides izglītības programmu vismaz 240 stundu apjomā vai studiju kursus akreditētā augstākās izglītības programmā, kas ietver zināšanas mērniecībā, dendroloģijā, meža botānikā, meža taksācijā, mežierīcībā, mežkopībā, meža atjaunošanā, meža augsnes zinātnē, meža ekoloģijā un dabas aizsardzībā, attiecas arī uz personu, kas laikposmā no 1996. līdz 1999. gadam ir pabeigusi Latvijas Lauksaimniecības universitātes Meža fakultāti, apgūstot mežizstrādes specialitāti.”

Ministru prezidents A. K. Kariņš

Zemkopības ministrs K. Gerhards